*Základná škola s materskou školou Smolenice, Komenského 3, 91904, Smolenice*

|  |  |
| --- | --- |
| **Interný predpis**  Smernica o prijímaní a vybavovaní oznámení o protispoločenskej činnosti | **č. 2/2024** |

|  |  |  |  |  |
| --- | --- | --- | --- | --- |
| *Organizácia* | | | Základná škola s materskou školou | |
| *Identifikačné číslo organizácie (IČO)* | | | 37836498 | |
| *Obec a PSČ* | | | Smolenice, 919 04 | |
| *Ulica a číslo* | | | Komenského 3 | |
| *Štát* | | | Slovenská republika | |
| *Právna forma* | | | rozpočtová organizácia | |
| *Štatutárny orgán* | | | Mgr. Magdaléna Eliášová | |
|  | | |  | |
|  | *dátum* | *funkcia* | *meno* | *podpis* |
| *Vypracoval a schválil* | 1.3.2023 | *riaditeľ školy* | Mgr.Magdaléna Eliášová |  |
| *Cieľová skupina* | | | zamestnanci školy | |
| *Účinnosť od* | | | 5.2.2024 | |
| *Za dodržiavanie zodpovedá* | | | riaditeľka školy | |

V Smoleniciach, 5.2.2024 ...................................................... riaditeľka školy

**Článok I**

**Úvodné ustanovenia**

1. Interná smernica sa vydáva v zmysle ustanovenia § 10 ods. 9 zákona č. 54/2019 Z. z. a v znení zákona č.189/2023 Z.z. o ochrane oznamovateľov protispoločenskej činnosti a o zmene a doplnení niektorých zákonov (ďalej len „zákon o ochrane oznamovateľov protispoločenskej činnosti“), ktorý upravuje podmienky poskytovania ochrany osobám pred neoprávneným postihom v pracovnoprávnom vzťahu alebo v inom obdobnom vzťahu v súvislosti s oznamovaním protispoločenskej činnosti.
2. Táto smernica primerane upravuje postup pri podávaní, prijímaní, preverovaní a evidovaní oznámení, pri písomnom oznamovaní výsledku ich preverenia a archivovaní prijatých oznámení, ako aj podrobnosti o oprávneniach zodpovednej osoby, spracúvaní osobných údajov a zachovaní mlčanlivosti v rámci vybavovania oznámení doručených Základnej škole s materskou školou Komenského 3, Smolenice, 919 04 (ďalej len „škola“).
3. Úlohou smernice je zabezpečiť bezpečné a efektívne oznamovanie a preverovanie oznámení týkajúcich sa všetkých nekalých praktík, s ktorými sa zamestnanci a osoby v inom obdobnom vzťahu stretnú pri výkone svojej práce.
4. Táto smernica je záväzná pre všetkých zamestnancov školy.
5. Každý zamestnanec je zodpovedný za to, že sa zamestnávateľ prostredníctvom jeho konania nedopustí korupčného ani iného protispoločenského správania. Zamestnanec v súlade s pracovným poriadkom nezneužije svoje postavenie vo vlastný prospech, bude konať nezávisle a objektívne a nebude z dôvodu prijatia žiadnej hodnoty zvýhodňovať žiadnu organizáciu ani osobu.
6. Fyzická osoba, ktorá je v pracovnoprávnom vzťahu alebo v inom obdobnom vzťahu so zamestnávateľom, dbá na to, aby jej správanie a konanie pri výkone pracovných činností neviedlo k porušovaniu všeobecne záväzných právnych predpisov ani nevzbudzovalo ten dojem.
7. Zamestnanec, priamo alebo nepriamo, nepoužije alebo nedovolí použiť vlastníctvo akéhokoľvek druhu na iné než na schválené účely. Zamestnanec je zodpovedný za svoje konanie, rozhodnutia a výkony.
8. Zamestnanec riadi svoje súkromné záujmy tak, aby sa vyhol skutočnému či potencionálnemu konfliktu.

**Článok II**

**Základné pojmy**

1. **Oznámenie** – uvedenie skutočností, o ktorých sa fyzická osoba dozvedela v súvislosti s pracovnoprávnym vzťahom alebo iným obdobným vzťahom a ktoré sa týkajú protispoločenskej činnosti.
2. **Kvalifikované oznámenie** – je také oznámenie, ktoré môže prispieť alebo prispelo k objasneniu závažnej protispoločenskej činnosti alebo k zisteniu, alebo usvedčeniu páchateľa. V prípade kvalifikovaného oznámenia má oznamovateľ nárok na bezodkladné poskytnutie ochrany a postavenie chráneného oznamovateľa.
3. **Závažnou protispoločenskou činnosťou** je niektoré z nasledujúcich protiprávnych konaní:
   1. trestné činy podľa § 168 (ohrozovanie zdravia závadnými potravinami a inými predmetmi), § 170 (ohrozovanie zdravia nepovolenými liekmi, liečivami a zdravotníckymi pomôckami), § 170b (falšovanie liekov a zdravotníckej pomôcky), § 177 (neposkytnutie pomoci), § 212 (krádež), § 213 (sprenevera), § 217 (neoprávnené používanie cudzieho motorového vozidla), § 221 (podvod), § 226 (neoprávnené obohatenie), § 233a (legalizácia výnosu z trestnej činnosti), § 237 až 240 (porušovanie povinnosti pri správe cudzieho majetku), § 243 (marenie konkurzného alebo vyrovnacieho konania), § 243a (marenie exekučného konania), § 247 (neoprávnený prístup do počítačového systému), § 247d (výroba a držba prístupového zariadenia, hesla do počítačového systému alebo iných údajov), § 251a (neoprávnené zamestnávanie), § 252 až 254 (neoprávnené obchodovanie s devízovými hodnotami a poskytovanie devízových služieb, nepovolená výroba liehu, tabaku a tabakových výrobkov, porušovanie predpisov o obehu tovaru v styku s cudzinou), §261 až 263 (poškodzovanie finančných záujmov Európskej únie), § 266 až 268 (machinácie pri verejnom obstarávaní a verejnej dražbe), § 271 (uvádzanie falšovaných pozmenených a neoprávnene vyrobených peňazí a cenných papierov), § 278a (marenie výkonu správy daní), § 283 (porušovanie autorského práva), § 299a (neoprávnené uskutočňovanie stavby), § 302 (neoprávnené nakladanie s odpadmi), § 305 (porušovanie ochrany rastlín a živočíchov), § 326 až 327a (trestné činy verejných činiteľov), § 328 až 336b (trestné činy korupcie), § 336d (prijatie a poskytnutie nenáležitej výhody), § 348 (marenie výkonu úradného rozhodnutia), § 352a (falšovanie a vyhotovenie nepravdivej zdravotnej dokumentácie) alebo § 374 (neoprávnené nakladanie s osobnými údajmi) Trestného zákona,

* 1. trestný čin, za ktorý TZ ustanovuje trest odňatia slobody s hornou hranicou trestnej sadzby prevyšujúcou dva roky,

* 1. správny delikt, za ktorý možno uložiť pokutu s hornou hranicou určenou výpočtom, alebo

* 1. správny delikt, za ktorý možno uložiť pokutu s hornou hranicou vo výške najmenej 30 000 eur.

1. **Zamestnávateľom** je osoba, ktorá zamestnáva najmenej jednu fyzickú osobu v pracovnoprávnom vzťahu.
2. **Orgánom verejnej moci** je:
   1. štátny orgán, obec, vyšší územný celok,
   2. právnická osoba zriadená zákonom a právnická osoba zriadená štátnym orgánom, obcou alebo vyšším územným celkom podľa zákona o rozpočtových pravidlách verejnej správy,
   3. právnická osoba založená osobou v prvom bode alebo v druhom bode,
   4. právnická osoba a fyzická osoba, ktorej zákon zveruje právomoc rozhodovať o právach a povinnostiach fyzických osôb alebo právnických osôb v oblasti verejnej správy.
3. **Zodpovedná osoba** – osoba, ktorá plní úlohy vyplývajúce zamestnávateľovi z § 10 a § 11 zákona. Zodpovedná osoba nemôže byť za riadny výkon svojich úloh postihovaná. Zodpovednou osobou je PhDr. Drahomíra Rábarová- zástupkyňa školy.
4. **Oznamovateľ** – fyzická osoba, ktorá v dobrej viere urobí oznámenie orgánu príslušnému na prijatie oznámenia alebo zamestnávateľovi; za oznamovateľa sa považuje aj fyzická osoba, ktorá v dobrej viere
   * 1. urobí oznámenie a jej pracovnoprávny vzťah alebo iný obdobný vzťah sa skončil, ak sa dozvedela informácie o protispoločenskej činnosti počas trvania tohto pracovnoprávneho vzťahu alebo iného obdobného vzťahu,
     2. urobí oznámenie a jej pracovnoprávny vzťah alebo iný obdobný vzťah ešte nevznikol, ak sa dozvedela informácie o protispoločenskej činnosti počas výberového konania alebo v rámci predzmluvných vzťahov,
     3. urobila oznámenie anonymne a jej totožnosť bola odhalená,
     4. zverejnila informácie o protispoločenskej činnosti, ktoré sa dozvedela počas výberového konania alebo v rámci predzmluvných vzťahov a jej pracovnoprávny vzťah alebo iný obdobný vzťah ešte nevznikol, alebo počas trvania pracovnoprávneho vzťahu alebo iného obdobného vzťahu, alebo po skončení pracovnoprávneho alebo iného obdobného vzťahu z dôvodu, že
        + urobila oznámenie prostredníctvom vnútorného systému preverovania oznámení a nebola oboznámená s výsledkom preverenia alebo neboli prijaté vhodné opatrenia a následne urobila takéto oznámenie orgánu príslušnému na prijatie oznámenia, a nebola v primeranej lehote oboznámená so stavom preverovania alebo s výsledkom preverenia,
        + urobila oznámenie orgánu príslušnému na prijatie oznámenia a nebola v primeranej lehote oboznámená so stavom preverovania alebo s výsledkom preverenia,
        + je dôvodná obava, že protispoločenská činnosť môže predstavovať bezprostredné alebo zjavné ohrozenie verejného záujmu, alebo
        + je dôvodná obava, že v prípade urobenia oznámenia orgánu príslušnému na prijatie oznámenia by jej hrozil postih alebo vzhľadom na konkrétne okolnosti prípadu hrozí, že orgány na prijatie oznámenia nezabezpečia nestranné a nezávislé preverenie skutočností uvedených v oznámení.
5. **Chránený oznamovateľ** – osoba, ktorá podľa zákona urobila kvalifikované oznámenie, o čom jej prokurátor alebo orgán príslušný na konanie v správnom delikte doručil písomné oznámenie o poskytnutí ochrany.
6. **Odvetné opatrenie** – konanie alebo opomenutie konania v súvislosti s pracovnoprávnym alebo iným obdobným vzťahom oznamovateľa vyvolané oznámením alebo zverejnením informácií o protispoločenskej činnosti a ktoré oznamovateľovi alebo osobe podľa § 1 ods. 4 písm. a) až e) zákona spôsobilo alebo môže spôsobiť neopodstatnenú ujmu. Odvetným opatrením je najmä:
   * 1. výpoveď alebo okamžité skončenie pracovného pomeru,
     2. skončenie v skúšobnej lehote alebo nepredĺženie pracovného pomeru na neurčitý čas,
     3. odvolanie, preradenie na nižšiu pozíciu alebo odmietnutie povýšenia,
     4. zmena pracovných povinností, miesta výkonu práce alebo zmena pracovného

času,

* + 1. zníženie mzdy, nepriznanie odmeny alebo osobného príplatku,
    2. neposkytnutie odbornej prípravy,
    3. disciplinárne opatrenie,
    4. nátlak, zastrašovanie alebo obťažovanie,
    5. poškodzovanie dobrej povesti,
    6. odstúpenie od zmluvy o dodávke tovarov a služieb,
    7. zrušenie licencie alebo povolenia.

1. **Iným obdobným vzťahom** – výkon práv súvisiacich s účasťou, správou alebo riadením v právnickej osobe, činnosť osoby vykonávajúcej funkcie člena orgánu právnickej osoby, činnosť samostatne zárobkovo činnej osoby, výkon práv a povinností vyplývajúcich zo zmluvy, ktorej predmetom je dodanie tovaru, uskutočnenie stavebných prác alebo poskytnutie služby, odborná prax, absolventská prax, aktivačná činnosť, dobrovoľnícka činnosť.
2. **Pracovnoprávnym vzťahom** – pracovný pomer, dohody o prácach vykonávaných mimo pracovného pomeru, štátnozamestnanecký pomer alebo služobný pomer.
3. **Dotknutou osobou** – fyzická osoba alebo právnická osoba, proti ktorej oznámenie smeruje.
4. **Konaním v dobrej viere** – konanie fyzickej osoby, ktorá vzhľadom na okolnosti, ktoré sú jej známe, a vedomosti, ktoré v čase oznámenia má, sa odôvodnene domnieva, že uvádzané skutočnosti sú pravdivé, v pochybnostiach sa konanie považuje za konanie v dobrej viere dovtedy, kým sa nepreukáže.

**Článok 3**

**Podávanie oznámení o protispoločenskej činnosti**

1. Nikomu nesmie byť bránené v oznamovaní protispoločenskej činnosti; bránením podania oznámenia sa rozumie napríklad odmietnutie prijatia oznámenia alebo akékoľvek konanie, ktorého cieľom je zmariť, sťažiť alebo spomaliť podanie oznámenia. Konanie osoby, ktorá bude brániť podaniu oznámenia, sa vzhľadom na okolnosti konkrétneho prípadu môže považovať za závažné alebo za menej závažné porušenie pracovnej disciplíny. V prípade, že oznamovateľovi bolo bránené podať trestné oznámenie, môže túto skutočnosť oznámiť priamo riaditeľovi, ktorý preverí postup zodpovednej osoby, prípadne inej osoby, ktorá mala brániť v oznamovaní protispoločenskej činnosti.
2. Oznámenie možno podať ústne zodpovednej osobe alebo písomne prostredníctvom:
   1. e-mailovej adresy zssmolenice@gmail.com, ktorá je dostupná 24 hodín denne a prístupná len zodpovednej osobe,
   2. pošty na adresu zamestnávateľa s označením na obálke „INTERNE CHRÁNENÉ“,
   3. ústneho podania; oznamovateľ môže požiadať o osobné stretnutie, pričom zodpovedná osoba je povinná uskutočniť stretnutie bezodkladne, najneskôr však do 7 kalendárnych dní odo dňa požiadania. Zodpovedná osoba pri ústnom podaní vyhotoví zápisnicu podľa vzoru v prílohe č. 1, pričom ponúkne oznamovateľovi možnosť skontrolovať jej obsah, prípadne ho opraví, a potvrdiť ju svojím podpisom.
3. Oznámenie možno podať aj externými kanálmi, resp. prostredníctvom iného orgánu príslušného na prijatie oznámenia, ktorým je okrem zamestnávateľa: a) prokuratúra,
   1. správny orgán príslušný na konanie o správnom delikte, ktorý je závažnou protispoločenskou činnosťou,
   2. príslušné inštitúcie, orgán, úrad alebo agentúra Európskej únie.
4. Oznámenie obsahuje informáciu o protispoločenskej činnosti, ktorú sa oznamovateľ dozvedel v súvislosti s pracovnoprávnym vzťahom alebo iným obdobným vzťahom a v dobrej viere sa domnieva, že ohrozuje verejný záujem, hospodárenie či dobré meno zamestnávateľa.
5. Oznámenie musí byť čitateľné, zrozumiteľné a musí byť z neho zrejmé, na akú protispoločenskú činnosť poukazuje.
6. Aby bolo možné dôkladne preveriť oznámenie, oznamovatelia by mali, pokiaľ možno, poskytnúť vo svojich oznámeniach nasledujúce informácie:
   1. detailný popis skutku so všetkými známymi podstatnými skutočnosťami (čo sa stalo, kde, kedy, aké správanie viedlo k podozreniu, kto je podozrivý atď.)
   2. informáciu, ako oznamovateľ informácie, ktoré sú predmetom oznámenia, získal,
   3. či existujú svedkovia, resp. iné zainteresované osoby (uviesť a identifikovať),
   4. či má oznamovateľ k dispozícii konkrétne podklady alebo dôkazy (doložiť),
   5. či oznamovateľ o tejto záležitosti už s niekým hovoril a ak áno, s kým,
   6. totožnosť a kontaktné údaje oznamovateľa – ak sa oznamovateľ rozhodne podať oznámenie anonymne, svoju totožnosť neuvádza. Ak oznamovateľ podá podnet anonymne, môže zamestnávateľovi uviesť anonymný e-mailový kontakt, prostredníctvom ktorého môže naďalej komunikovať a odpovedať na prípadné otázky. Zamestnávateľ je zároveň povinný potvrdiť prijatie oznámenia prostredníctvom tejto e-mailovej adresy.
7. Podanie oznámenia zamestnávateľovi nezbavuje oznamovateľa povinnosti oznámenia alebo prekazenia trestného činu podľa Trestného zákona.

**Článok 4**

**Prijímanie a evidencia oznámení**

1. Oznámenie sa podáva zodpovednej osobe a možno ho podať aj anonymne. Ak je podané nadriadenému zamestnancovi, ten ho bezodkladne doručí zodpovednej osobe spôsobom uvedeným v čl. 3 ods. 2. Zároveň je povinný zachovávať mlčanlivosť o skutočnostiach, ktoré sa dozvedel v súvislosti s oznámením, predovšetkým o skutočnostiach, ktoré by mohli identifikovať oznamovateľa, prípadne dotknuté osoby.
2. Zodpovedná osoba je povinná prijať každé oznámenie a zdržať sa akéhokoľvek konania, ktoré by bránilo jeho podaniu či prevereniu.
3. Zodpovedná osoba bezodkladne zaeviduje každé oznámenie v evidencii oznámení oddelene od evidencie ostatných písomností a najneskôr do siedmich dní potvrdí oznamovateľovi prijatie oznámenia.
4. Evidencia sa vedie v písomnej podobe a je dostupná výlučne zodpovednej osobe. Riaditeľ má právo vyžiadať si od zodpovednej osoby evidenciu s cieľom kontroly postupu zodpovednej osoby v konkrétnej veci, najmä na základe podnetu oznamovateľa podľa čl. 3 ods. 1 tejto smernice. Ak sa oznámenie týka činnosti riaditeľa, právo vyžiadať si evidenciu s cieľom kontroly postupu zodpovednej osoby má zástupca riaditeľa. Zodpovedná osoba evidenciu chráni pred stratou, zničením, poškodením, zneužitím alebo iným neoprávnením nakladaním, pričom dbá na to, aby sa zamedzil prístup neoprávnených osôb k nej.
5. Oznámenie je uložené v spisovom obale v uzamknutom trezore. Po ukončení preverovania oznámenia je písomná dokumentácia uložená v zalepenej a opečiatkovanej obálke v uzamknutom trezore.
6. Oznámenie sa eviduje počas troch rokov v rozsahu:
   1. poradové číslo oznámenia podľa poradia jeho doručenia a roka doručenia,
   2. dátum doručenia oznámenia,
   3. ak oznámenie nebolo anonymné, meno, priezvisko a pobyt oznamovateľa,
   4. predmet oznámenia,
   5. výsledok preverenia oznámenia,
   6. dátum skončenia preverenia oznámenia.

**Článok 5**

**Preverovanie oznámení**

1. Zodpovedná osoba posúdi na základe obsahu a ďalších znakov podaného oznámenia, či ide o oznámenie o protispoločenskej činnosti, oznámenie o protispoločenskej činnosti, oznámenie o závažnej protispoločenskej činnosti alebo iné podanie, rozhodne o ďalšom postupe.
2. Zodpovedná osoba je povinná preveriť každé oznámenie do 90 dní odo dňa potvrdenia jeho prijatia; ak sa prijatie oznámenia nepotvrdilo, do 90 dní od uplynutia siedmich dní do prijatia oznámenia.
3. V prípade potreby doplnenia alebo spresnenia oznámenia zodpovedná osoba bezodkladne vyzve oznamovateľa na doplnenie alebo upresnenie v primeranej lehote na uskutočnenie tohto úkonu. V prípade, že bude doplnenie alebo spresnenie oznámenia, bez ktorého nemožno začať preverovanie oznámenia, vykonané po uplynutí lehoty podľa čl. 5 ods. 2, zodpovedná osoba vykoná preverenie do 90 dní odo dňa doplnenia alebo spresnenia oznámenia.
4. Oznámenie preveruje zodpovedná osoba. Ak je to nevyhnutné, môže si prizvať k prevereniu aj ďalšieho zamestnanca či externého poradcu. Prizvaný zamestnanec či externý poradca je viazaný povinnosťou mlčanlivosti o totožnosti oznamovateľa a dotknutej osoby, ako aj o obsahu oznámenia.
5. Oznámenie nesmie preverovať osoba:
   1. proti ktorej oznámenie smeruje ani osoba v jej riadiacej pôsobnosti,
   2. ktorá sa zúčastnila, na činnosti, ktorá je predmetom oznámenia,
   3. o ktorej nepredpojatosti možno mať dôvodné pochybnosti vzhľadom na jej vzťah k oznamovateľovi alebo k predmetu oznámenia.
6. Ak oznámenie nemôže preveriť zodpovedná osoba z dôvodov uvedených v predchádzajúcom odseku a zároveň nemožno uplatniť čl. 2 písmeno b) tejto smernice, o príslušnosti na jeho preverenie a následné vybavenie rozhoduje riaditeľ.
7. Všetky organizačné útvary a všetci zamestnanci zamestnávateľa sú na základe žiadosti zodpovednej osoby povinní poskytnúť súčinnosť pri preverovaní oznámenia, prerokovaní výsledkov preverenia a spísaní zápisnice z preverenia oznámenia.
8. Osoba preverujúca oznámenie je oprávnená:
   1. vstupovať do objektov, zariadení, dopravných prostriedkov a na pozemky vlastnených alebo
   2. využívaných zamestnávateľom,
   3. vyžadovať predloženie originálov dokladov, záznamov dát na pamäťových médiách, ich výpisov, vyjadrenia a ostatné informácie potrebné na preverenie oznámenia a na zabezpečenie dôkazov o prípadnej protispoločenskej činnosti,
   4. vyhotovovať kópie originálov dokladov, záznamov dát na pamäťových médiách, ich výpisov, vyjadrení a ostatných informácií potrebných na preverenie oznámenia a na zabezpečenie dôkazov o prípadnej protispoločenskej činnosti a nakladať s nimi,
   5. vyžadovať od dotknutej osoby a zamestnávateľa súčinnosť potrebnú na preverenie oznámenia.
9. O preverení oznámenia sa vyhotoví zápisnica podľa vzoru v prílohe č. 2 tejto smernice. Zodpovedná osoba informuje o výsledku preverenia oznámenia riaditeľa zaslaním tejto zápisnice.
10. Ak sa oznámenie preverovaním preukázalo ako opodstatnené, zodpovedná osoba v zápisnici navrhne opatrenia na nápravu, organizačný útvar, ktorý ich má vykonať, a termíny, dokedy to má spraviť. Po uplynutí navrhovanej lehoty zodpovedná osoba požiada o vypracovanie správy o prijatých opatreniach príslušný organizačný útvar. Ak je potrebná na posúdenie vhodných opatrení na nápravu súčinnosť iných organizačných útvarov, zodpovedná osoba je oprávnená zvolať takúto pracovnú poradu aj za účasti riaditeľa. Dotknuté organizačné útvary poskytnú zodpovednej osobe pri navrhovaní opatrení na nápravu potrebnú súčinnosť.
11. Zodpovedná osoba je povinná oznamovateľa písomne oboznámiť s výsledkom preverenia oznámenia a opatreniami, ak sa prijali na základe preverenia oznámenia do 90 dní od potvrdenia prijatia oznámenia alebo ak sa prijatie oznámenia nepotvrdilo, do 90 dní od uplynutia siedmich dní od prijatia oznámenia. Ak výsledkom preverenia oznámenia je postúpenie veci na vybavenie podľa Trestného poriadku alebo osobitných predpisov, zodpovedná osoba je povinná o tejto skutočnosti vopred informovať oznamovateľa. To neplatí, ak by informovaním oznamovateľa mohlo byť zmarené prešetrenie oznámenia. Zodpovedná osoba je povinná vyžiadať si výsledok vybavenia v rozsahu, ako to umožňuje osobitný predpis, a do desiatich dní od doručenia tohto výsledku s ním oboznámiť oznamovateľa.

**Článok 6**

**Odvetné opatrenie a ochrana zamestnanca**

1. Odvetné opatrenia voči oznamovateľom sú zakázané. Nikto nemôže byť vytavený diskriminácii, disciplinárnemu konaniu, strate zamestnania či inému postihu za oznámenie protispoločenskej činnosti podané v dobrej viere, alebo za odmietnutie podieľať sa na protispoločenskej činnosti. To neplatí, ak sa tento oznamovateľ podieľal na oznamovanej protispoločenskej činnosti a porušení súvisiacich pravidiel a predpisov. Oznamovateľ sa tejto ochrany nemôže vzdať.
2. Za odvetnú činnosť sa nepovažuje pracovný úkon súvisiaci so skončením pracovnoprávneho vzťahu alebo zmenou pracovnoprávneho vzťahu, ktorý je dôsledkom právnej skutočnosti, ktorá nezávisí od posúdenia alebo rozhodnutia zamestnávateľa, alebo preukázateľne nesúvisí s oznámením zamestnanca o protispoločenskej činnosti.
3. Ak sa zamestnanec domnieva, že skončenie pracovného pomeru alebo zmena pracovného pomeru sa uskutočňuje ak odvetná činnosť, má právo oznámiť podozrenie odvetnej činnosti zodpovednej osobe ešte pred jej uskutočnením.
4. Zodpovedná osoba je povinná preveriť oznámenie oznamovateľa o tom, že sa proti nemu uplatňuje odvetná činnosť.
5. Na podávania, prijatie, evidenciu a preverenie oznámenia o odvetnej činnosti sa primerane použijú ustanovenia čl. 3,4 a 5 tejto smernice.
6. Zodpovedná osoba je povinná podať správu o výsledku preverenia oznámenia o odvetnej činnosti do 15 dní od ukončenia preverenia oznámenia o odvetnej činnosti riaditeľovi

a oznamovateľovi. Ak sa podozrenia o odvetných opatreniach potvrdia, navrhne v nej nápravné a preventívne opatrenia na zabránenie odvetnej činnosti na pracovisku.

1. Voči osobe, ktorá uplatňuje odvetné opatrenie, sa uplatnia primerané sankcie v zmysle čl. 3 ods. 1 tejto smernice.
2. Oznamovateľ, ktorý podal oznámenie o protispoločenskej činnosti orgánu činnému v trestnom konaní alebo správnemu orgánu, môže požiadať prokurátora o preventívnu ochranu podľa § 3 a 4 zákona v rámci trestného konania alebo príslušný správny orgán podľa § 5 a 6 zákona v rámci konania o správnom delikte (status chráneného oznamovateľa). Oznamovateľ, ktorý sa domnieva, že v súvislosti s oznámením bol voči nemu vykonaný pracovnoprávny úkon, s ktorým nesúhlasí, môže takisto požiadať Úrad na ochranu oznamovateľov o pozastavenie účinnosti tohto pracovnoprávneho úkonu podľa § 12 zákona.
3. Ustanovenia odsekov 1 až 8 sa primerane vzťahujú aj na blízku osobu oznamovateľa; fyzickú osobu – podnikateľa alebo právnickú osobu, ktorú oznamovateľ ovláda, v ktorej má účasť, v ktorej vykonáva funkciu člena orgánu právnickej osoby alebo pre ktorú vykonáva pracovnú činnosť; fyzickú osobu – podnikateľa alebo právnickú osobu, ktorá ovláda právnickú osobu, v ktorej má oznamovateľ účasť alebo v ktorej vykonáva funkciu člena orgánu právnickej osoby; osobu, ktorá oznamovateľovi poskytla pomoc v súvislosti s oznámením; a zodpovednú osobu alebo osobu, ktorá sa podieľa na plnení úloh zodpovednej osoby.

**Článok 7**

**Povinnosť zachovávať mlčanlivosť** 1. Zodpovedná osoba, zamestnávateľ, zamestnanci a spolupracujúce osoby sú povinní pri preverovaní oznámenia zachovávať mlčanlivosť o totožnosti oznamovateľa, toho, proti komu oznámenie smeruje, a o skutočnostiach o ktorých sa dozvedeli pri prijímaní a preverovaní oznámenia. Zodpovedná osoba vždy kontaktuje oznamovateľa tak, aby nedošlo k prezradeniu jeho identity (e-mailom, osobne alebo telefonicky). Na poskytnutie informácie o totožnosti oznamovateľa je potrebný jeho písomný súhlas.

2. Povinnosť zachovávať mlčanlivosť o totožnosti oznamovateľa a dotknutej osoby trvá aj po ukončení vnútorného preverovania alebo vyšetrovania orgánov činných v trestnom konaní, a to aj vtedy, ak sa podozrenie z protispoločenskej činnosti nepreukázalo, ako aj po ukončení pracovného pomeru s oznamovateľom alebo dotknutou osobou.

**Článok 8**

**Spracúvanie osobných údajov uvedených v oznámení**

1. Na účely vedenia evidencie oznámení je zamestnávateľ oprávnený spracúvať osobné údaje uvedené v oznámení v rozsahu, meno, priezvisko a adresa pobytu oznamovateľa. Právnym základom na spracúvanie osobných údajov oznamovateľa je čl. 6 ods. 1 písm.

c) všeobecného nariadenia o ochrane údajov plnenie zákonnej povinnosti v zmysle zákona o ochrane oznamovateľov protispoločenskej činnosti. Zamestnávateľ a zodpovedná osoba spracúva osobné údaje oznamovateľov na účel evidencie a vybavovania oznámení protispoločenskej činnosti v zmysle zákona o ochrane oznamovateľov protispoločenskej činnosti.

1. Zamestnávateľ zabezpečuje spracovanie osobných údajov uvedených v oznámení v súlade s čl. 25 všeobecného nariadenia o ochrane osobných údajov EÚ č. 2016/679

(GDPR), v súlade so zákonom č. 18/2018 Z. z. o ochrane osobných údajov a o zmene

a doplnení niektorých zákonov v zmysle internej smernice „Interná smernica v oblasti ochrany osobných údajov“.

**Článok 9**

**Záverečné ustanovenia**

1. Táto smernica je dostupná všetkým zamestnancom Základnej školy s materkou školou Smolenice, Komenského 3, 91904.
2. Zamestnávateľ zabezpečí informovanie všetkých zamestnancov o tomto predpise a zákone o ochrane oznamovateľov protispoločenskej činnosti. Smernica nadobúda platnosť a účinnosť 5.2.2024.

V Smoleniciach, 5.2.2024

..................................................................

Mgr. Magdaléna Eliášová

riaditeľka školy

Príloha č.1

**ZÁZNAM O PRIJATÍ OZNÁMENIA**

|  |  |
| --- | --- |
| **Oznámenie podané dňa:** | **Spôsob podania oznámenia:** |

|  |  |
| --- | --- |
| **Údaje o osobe oznamovateľa:** | |
| **Titul, meno, priezvisko:** |  |
| **Adresa pobytu:** |  |
| **Kontaktné údaje:** |  |

|  |
| --- |
| **Predmet oznámenia:** |
|  |

|  |
| --- |
| **Navrhované dôkazy/svedkovia:** |
|  |

|  |  |
| --- | --- |
| **Počet príloh/dokumentov odovzdaných oznamovateľom zodpovednej osobe:** | **Zápisnicu spísal:** |

Príloha č.2

**ZÁPISNICA Z PREVERENIA OZNÁMENIA**

|  |  |
| --- | --- |
| **Oznámenie podané dňa:** |  |
| **Predmet oznámenia:** |  |
| **Preverovaný subjekt (dotknutá osoba):** |  |
| **Oznámenie preveril:** |  |
| **Čas a miesto preverenia oznámenia:** |  |

|  |
| --- |
| **Zistené skutočnosti:** |
|  |

|  |
| --- |
| **Námietky preverovaných subjektov (dotknutých osôb):** |
|  |

|  |
| --- |
| **Výsledok preverovania oznámenia:** |
|  |

|  |
| --- |
| **Odporúčania:** |
|  |

|  |
| --- |
| **Postúpenie OČTK/správnemu orgánu/Úradu na ochranu oznamovateľov:** |
| áno / nie |

|  |
| --- |
| **Oboznámenie oznamovateľa s výsledkom preverovania:** |
|  |

|  |
| --- |
| **Zoznam príloh, ktoré sú súčasťou zápisnice:** |
|  |

|  |  |
| --- | --- |
| **Miesto spísania zápisnice:** | **Dátum spísania zápisnice:** |
| **Zápisnicu spísal:** | **Podpis:** |

Príloha č.3

**EVIDENČNÝ LIST O PRIJATOM OZNÁMENÍ č.** ................ / ............ *(doplní sa poradové číslo oznámenia a rok)*

|  |  |
| --- | --- |
| **Oznámenie podané dňa:** | **Spôsob podania oznámenia:** |

|  |  |
| --- | --- |
| **Údaje o osobe oznamovateľa, ak nejde o anonymného oznamovateľa:** | |
| **Titul, meno, priezvisko:** |  |
| **Adresa pobytu:** |  |

|  |
| --- |
| **Predmet oznámenia:** |
|  |

|  |  |
| --- | --- |
| **Výsledok preverenia oznámenia:** |  |
|  |  |
| **Dátum skončenia preverenia oznámenia:** | **Evidenčný list spísal:** |